მიხეილ ლევანის ძე შერვაშიძე,გრიგოლ ალექსანდრეს ძის ძმისშვილი. აფხაზი გეოგრაფი და კარტოგრაფი. სწავლობდა სოხუმის მთის სკოლაში და ტფილისი ქვეითთა იუნკერულ სასწავლებელში. გაიარა გზა პორუჩიკობიდან პოლკოვნიკობამდე. პირველი მსოფლიო ომის დროს იყო საველე მეთაური,ომობდა აღმოსავლეთ პრუსიაში.რამოდენიმე ორდენის კავალერი. მიიღო წმინდა ვლადიმირის მე-4 ხარისხის ხმლებიანი და ბაფთიანი ორდენიც. დ.ი.გულიასთან ერთად იკვლევდა ტოპონიმიკას. შეადგინა აფხაზეთის პირველი დაწვრილებითი რუკა სადაც მითითებულია სხვადასხვა დასახლებული და გეოგრაფიული პუნქტების ადრეული სახელებიც. მისი პირველი მეუღლე იყო ეკატერინე სვიმონის ასული წერეთელი. მეორე-ნინო თომას ასული დიდია.